"לא לחשוב רק על עמלות אלא על טובת הלקוח"
מה עשית לפני שבחרת להיות סוכן ביטוח?
"עבדתי בבית ההשקעות אלטשולר שחם במתן שירות לסוכני ביטוח, כך שאני יודע בדיוק איך הסוכנים מתנהלים עם הלקוחות שלהם".
ולכן בחרת להיות סוכן ביטוח?
"לאו דווקא. במהלך הלימודים עשיתי סקירה לגבי כל שוק העסקים הפיננסיים ובדקתי מה השוק המתפתח והכי רלוונטי מבחינת שירות לציבור; תחום הביטוח הכי דיבר אליי כי מדובר במוצרים הכי הכרחיים שאדם צריך לרכוש כדי להבטיח עתיד כלכלי בטוח למשפחתו. לכן גם בחרתי להתמחות בתחום הפנסיוני".
התקבלת לאחרונה כחבר לשכה. מה לדעתך הלשכה צריכה לעשות כדי לסייע לסוכנים צעירים וחדשים בתחילת דרכם?
"לפי דברים ששמעתי מפי סוכנים צעירים, הלשכה מאוד מסייעת גם מקצועית בכנסים והשתלמויות וגם באמצעות מערך יועצים, בבעבודה המשרדית של הסוכן, וזה מצוין. הלשכה גם נותנת הנחות משמעותיות בביטוח אחריות מקצועית ובביטוחים אחרים לסוכנים. אלה הדברים החשובים מבחינת סוכן צעיר שמתחיל את דרכו בתחום".
"מנהל סוכנות משלי עם תיק גדול של לקוחות. זו המטרה שלי".
איזה טיפים אתה יכול לתת לסוכן צעיר וחדש כמוך?
"להיות אמין ביותר מול הלקוח, לא לחשוב רק על מכירות ועמלות אלא על טובת הלקוח, לתת לו שירות וללוות אותו לכל אורך הדרך, ללמוד ולהתמקצע. אני ממליץ לסוכן חדש להצטרף לבית סוכנים כדי לקבל ליווי מקצועי בתחילת דרכו".
"עתידו מובטח, כי הציבור לא יוכל להתנהל בתחום ללא הקשר האישי והמקצועי של סוכן הביטוח שמכיר את הצרכים האישיים שלך. לצד הקשר הבלתי אמצעי עם הלקוח, הסוכן חייב לפתח את האמצעים הדיגיטליים איתם יעבוד מול הלקוחות שלו – לא של חברת הביטוח, אלא שלו עצמו, אתר משלו, אפליקציה משלו. זה יהיה שילוב של טכנולוגיה מתקדמת עם שירות אנושי, עליו אי אפשר לוותר".